Document ID: 31995D0076

Komisijas lēmums
(1995. gada 10. marts),
ar ko groza Lēmumu 93/231/EEK, ar kuru atļauj konkrētām dalībvalstīm visā teritorijā vai tās daļā attiecībā uz sēklas kartupeļu tirdzniecību paredzēt pret noteiktām slimībām vērstus stingrākus pasākumus, nekā paredzēts Padomes Direktīvas 66/403/EEK I un II pielikumā
(95/76/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/403/EEK par sēklas kartupeļu tirdzniecību [1], kurā jaunākie grozījumi izdarīti ar Komisijas Direktīvu 93/3/EEK [2], un jo īpaši tās 13. panta 2. punktu,
ņemot vērā Somijas izteikto lūgumu,
tā kā Komisija savā Lēmumā 93/231/EEK [3], kas grozīts ar Lēmumu 95/21/EK [4], atļāvusi konkrētām dalībvalstīm visā teritorijā vai tās daļā attiecībā uz sēklas kartupeļu tirdzniecību paredzēt pret noteiktām slimībām vērstus stingrākus pasākumus, nekā paredzēts Padomes Direktīvas 66/403/EEK I un II pielikumā;
tā kā, salīdzinot Somijas veiktos pasākumus konkrētās teritorijās attiecībā uz sēklas kartupeļu vietējo ražošanu, un Kopienas EEK bāzes sēklas kartupeļu kategorijas, var pieņemt, ka
- "EK 1. kategorija" atbilst stingrākiem nosacījumiem,
- "EK 2. kategorija" ir līdzvērtīga vietējai ražošanai, kas paredzēta sēklas kartupeļiem,
un
- "EK 3. kategorija" ir līdzvērtīga vietējai ražošanai, kas paredzēta kartupeļu ražošanai;
tā kā tādēļ Somijai attiecībā uz noteiktām tās teritorijas daļām būtu jāļauj ierobežot sēklas kartupeļu tirdzniecību, ļaujot tirgot tikai to kategoriju Kopienas bāzes kartupeļus, kas noteiktas Komisijas Direktīva 93/17/EEK [5];
tā kā šāda atļauja atbilst dalībvalstu saistībām atbilstīgi kopējiem augu veselības noteikumiem, kas izklāstīti Padomes Direktīvā 77/93/EEK [6], kurā jaunākie grozījumi izdarīti ar Komisijas Direktīvu 94/13/EK [7];
tā kā šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Lēmuma 93/231/EEK pielikumā pirms ieraksta, kas attiecas uz Vāciju, iekļauj šādu ierakstu:
"1 | 2 |
Somija | Liminkas, Temmes un Tirnevai administratīvie rajoni" |
2. pants
Lēmums ir adresēts dalībvalstīm.
Briselē, 1995. gada 10. martā

Labels: 3
18
17
6